Carcan Soca
Pupuh Sinom
2.Widura ulung punika,rupa ireng celek putih kresna irenge dumilah,kresna dana luwih wiakti,ireng maliab putih,kumedep utama mulus,muang kebo kunang-kunang,irenge macelek putih,bangsing iku,irenge nyalang dumilah.
3.Asurat putih punika,mantene kaucap kuning,maor ijo kawiaktiannya, ratna cempakane kuning,adawa abang becik,mutiara kuning malembut,utama maliab suweta,ijo santen rupa wilis,semu putih,kecubung putih semu tangia.
4.Mirah kecubunge tangia,abawa bang wiakti becik,yadin kecubung kasian, putihe abawa tangi,kusiaragane luwih,jingga nyapta dipta iku,luwih temen utama, mirah ulunge wiakti,ireng abawa bang asurat utama.
5.Bubur bang sinanten abang,semu tangi aliab putih,punika utama dahat, kembang pung dadune becik anging adipta tangi,mirah adine puniku,abang kumedep nyalang abawa surya linuih,luih iku,wantah dahating utama.
6.Manjangan bang abang nyalang,acelek dadune becik,windu-sarane kaucap,abang nyalang aliab putih,wantah mula kapuji,anake makejang juluk,muah sahananing mirah,saliwah utama wiakti,ratna pangkaja,abang asemu tangia.
7.Nila pangkaja kaucap,biru anom wiakti becik,semu dadu abawa bang,utama temening luwih,ratna sawala putih,ateja biru kawuwus,ratna banyu punika putih bawa ijo becik,ratna wulan,ne putih kumedep pisan.
8.Pestal putih abiang lalah,jagra satru dipta kuning,wiakti ijo pengawake, padma kara kuning becik,asemu jingga wiakti,indraksa putihe alus,masih masemu abang,putran jipa putih becik,abawa bang,dui datu ireng semupita.
9.Kunang winten tiga luirnya,ergeni kaucap becik,wiakti ya mateja mega, er-embune taler becik mateja ika wiakti,saluiring kakayon luwung,wintene mula kocap,tuara ada manandingin,putih ireng mabiang-lalah pakanyahnyah.
10.Tungtung biru tungtung abang,pakaretes tungtung kuning,terus tingal dasa desa,dewata Hyang Siwa wiakti,wantah utama luwih yen lene saking puniku, kinyang juga ngaranya,telas cacakanne sami,ne kawuwus,kaluihan kresnadana.
11.Yang sedek ngangge punika,singsing ya ambahe mati,dadi suarga Sang Hyang Atma,sajelene lukat dadi,windu sarane luwih,pacang pangangge sang wiku,saluiring mirah saliwah,makadinya mirah adi,kangge ngentos,dadi suasta sang pitara.
Yening ngangge ali-ali,socanipun mangda anut ring paweton,maka srana pangemit raga,ngambil saking urip Sapta Wara kalih Panca Wara Jumlah dados asiki.
Umpami : Pawetone ring rahina Redite Wage. Redite urip 5, Wage
urip 4.
Jumlah: 5 + 4 = 9.
Urip: 7,ma-ali-ali soca ijo (gadang).
Urip: 8,soca ireng (selem)
Urip: 9,soca putih.
Urip: 10,soca ireng
Urip: 11,soca mirah
Urip: 12,soca abang (barak).
Urip: 13,soca putih.
Urip: 14,soca putih.
Urip: 15,soca ireng.
Urip: 16,soca ijo.
Urip: 17,soca abang.
Urip: 18,soca ijo.
Diperbaharui: 11 May 2018 11:16:35.
oci_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn min_Latn ban_Latn ban_Latn jav_Latn jav_Latn jav_Latn jav_Latn jav_Latn jav_Latn jav_Latn jav_Latn jav_Latn jav_Latn tgl_Latn